recursal/SuperWikiNEXT-32B huggingface dataset:
**Harald N. Stanghelle** (født 13. januar 1956 i Vaksdal) er en norsk pressemann og tidligere redaktør.

Bakgrunn og virke
-----------------

Han vokste opp som sønn av en landhandler i en, etter eget utsagn, pietistisk indremisjonsfamilie i et politisk konformt miljø på Stanghelle mellom Vaksdal og Dale. Han tok aldri noen høyere utdannelse utover folkeskolen. Politisk var hjemstedet dominert av Arbeiderpartiet, men Stanghelle var medlem av Unge Høyre 1969–1975. Han er omtalt som en liberal kommentator.

Allerede som 19-åring ble han redaktør og eier av lokalavisen *Vaksdals-Nytt* i 1975. Fra 1977 var han en periode fisker, vernepliktig soldat og presseoffiser ved Den norske FN-styrken i Libanon. Han var journalist i *Dag og Tid* i to år før han ble ansatt i *Arbeiderbladet* i 1982. I 1991 ble Stanghelle ansatt i *Aftenposten*, hvor han var nyhetsredaktør 1994–1995. Etter en periode som sjefredaktør i *Dagbladet* 1995–2000, var han politisk redaktør i *Aftenposten* 2000–2014. I perioden 2014 til 2018 var han redaktør i en fri stilling og satt i Aftenpostens ledergruppe. Han går av som redaktør i Aftenposten i november 2018. Han var leder i Norsk Redaktørforening fra 2009 til 2018, og han har vært styremedlem i Global Editors Network.

Fra 2019 er han leder av programkomiteen for Arendalsuka.

Privatliv
---------

Harald Stanghelle er gift med Anne Lieungh, barn til Einar Gerhardsen.

Journalisten og forfatteren John Stanghelle var hans bror.

Priser
------

* SKUP-prisen (1991)
* Den store journalistprisen (2001)
* Gullpennen (2006)

Referanser
----------

1. ↑   snl.no, besøkt 16. oktober 2017[Hentet fra Wikidata]
2. ↑   web.archive.org[Hentet fra Wikidata]
3. ↑  Fidjestøl, Alfred (12. februar 2005). «Ein klassereisande kreol». *Klassekampen*. Arkivert fra originalen 17. juli 2011.
4. ↑  Salomonsen, Birgitte W. (16. januar 2009). «Får drømmejobb uten utdannelse». *Aftenposten*.
5. ↑  «Politikk og budsjett på nett». *Aftenposten*. 28. november 2000. Arkivert fra originalen 15. februar 2005.
6. 1 2 3  «Harald Stanghelle». Allkunne.no.
7. 1 2 3  «Harald Stanghelle slutter som redaktør i Aftenposten». *Aftenposten*. Besøkt 5. september 2018.
8. ↑  Hanna Relling Berg overtar som leder for Norsk Redaktørforening. *Journalisten*. Besøkt 29. mars 2020.
9. ↑  «Fakta». *www.ba.no* **(norsk)**. 15. januar 2016. Besøkt 5. september 2018.

Eksterne lenker
---------------

* (en) Harald Stanghelle – kategori av bilder, video eller lyd på Commons Rediger på Wikidata
* (en) Harald Stanghelle på Internet Movie Database Rediger på Wikidata


|  |  |  |
| --- | --- | --- |
| Forrige mottaker:- | **SKUP-prisen**(1991 (delt med Alf R. Jacobsen)) | Neste mottaker:Arne O. Holm |

|  |  |
| --- | --- |
| Oppslagsverk/autoritetsdata | Store norske leksikon **·** Prabook **·** BIBSYS **·** Geni **·** VIAF **·** GND **·** LCCN **·** ISNI **·** SUDOC
 |
**Kjell Aasum** (født 27. mai 1955 på Årnes) er en norsk journalist og forfatter. Han arbeidet i bladet Raumnes fra 1973 til 1976, deretter fire år i Glåmdalen før han i 1980 kom til Romerikes Blad. Aasum var redaktør for Postkortet, tidsskift for Norske Postkortsamlere 1993-1997 og 2003-2007, president i Nes Presseklubb 2004-2019, leder av Aarnæs Historiske Selskab 2014-2020, redaksjonsklubben i Romerikes Blad 2016-2022 og Akershus Journalistlag 2018-2020. Aasum har videre hatt verv i Nes Ishockeyklubb, Akershus Fotballkrets, Norske Reiselivsjournalister, Norske Postkortsamlere, Arbeiderbevegelsens Historielag Akershus og Fotballmuseets Venner. 

Aasum spilte fotball for Raumnes & Årnes Idrettslag og var siden første formann i Fotballforeningen Nesbuene. 1979-1989. 

Han har også vært dommer i ishockey og fotball.

Utgivelser
----------

* *Hilsen fra Romerike – 390 gamle postkort* (2003),
* *Hilsen fra Glåmdal – 340 gamle postkort* (2004),
* *Fra Kaka til Carew - Romeriksfotball gjennom 100 år* (2007).
* *Framtidsrettet utdanning i et grønt miljø / Hvam videregående skole 100 år (2011)*

Referanser
----------

1. 1 2  Lokal fotballhistorie[*død lenke*] *Raumnes.no*

Eksterne lenker
---------------

* Romeriksforlaget, for mer informasjon om de tre lokale bøkene

|  |  |
| --- | --- |
| Oppslagsverk/autoritetsdata | BIBSYS **·** VIAF **·** LCCN
 |
**Xtra Airways** var et charterflyselskap fra USA. Hovedkontoret lå i Coral Gables utafor Miami i Florida og hovedbasen var Miami internasjonale lufthavn. Det hadde tillatelse til å fly innenriks- og utenriksruter samt fraktflyginger i USA og til å trafikkere innenriksruter i Chile. Tidligere var navnet på flyselskapet **Casino Express Airlines**. I 2018 ble selskapet kjøpt opp av Allegiant air, og de to selskapene fusjonerte til Avelo airlanes.

Historie
--------

Selskapet ble grunnlagt i 1987 under navnet Casino Express Airlines og forretningsideen var å fly gjester fra forskjellige steder rundt omkring i USA til kasinobyen Elko i Nevada. Selskapet ble etterhvert et rent charterselskap i 2005 skiftet det navn til Xtra Airways. I 2018 ble selskapet kjøpt opp av Allegiant air, og de to selskapene fusjonerte til Avelo airlanes. Hovedkontoret var opprinnelig i Elko i Nevada, i 2010 ble det flyttet til Boise i Idaho. I 2015 flyttet de videre til Florida , men etter de ble kjøpt av Allegiant air ble Allegiant airs hovedkontor i Texas beholt og Xtra Airways' kontor nedlagt.

Flyflåte
--------

Flyflåten til Extra Airways bestod av Boeing 737-400 og 737-800. I desember 2017 hadde selskapet en flåte på ni flymaskiner.

* En Boeing 737 fra Casino Express Airlines på San José internasjonale lufthavn i 1994.En Boeing 737 fra Casino Express Airlines på San José internasjonale lufthavn i 1994.
* Boeing 737-400 fra Extra Airways i lufta i 2007.Boeing 737-400 fra Extra Airways i lufta i 2007.
* Boeing 737-400 i de nye fargene til Extra Airways ved Roswell i New Mexico.Boeing 737-400 i de nye fargene til Extra Airways ved Roswell i New Mexico.
* Extra Airways-maskin malt i fargene til Hillary Clintons presidentvalgkamp i 2016.Extra Airways-maskin malt i fargene til Hillary Clintons presidentvalgkamp i 2016.

Referanser
----------

1. ↑  Casino Express changes name, flies in a different direction, Travel Weekly, 6. februar 2006. Henta 31. desember 2017.
2. ↑  XTRA Airways introduces a new livery, completes its move to the Miami area. World Airline News, 28. august 2015. Henta 31. desember 2017.
3. ↑  Xtra Airways Fleet Details and History, planespotters.net. Henta 31. desember 2017.

Eksterne lenker
---------------

* (en) Xtra Airways – kategori av bilder, video eller lyd på Commons
**Smertebehandling** er en av anestesiologiens spesialområder.

Vanskelige, sammensatte smertetilstander er en stor utfordring for helsevesenet, og fordrer som oftest en tverrfaglig tilnærming fra helsevesenets side. Disse pasientene henvises gjerne til egne spesialavdelinger, smerteklinikker, som har høy kompetanse på å håndtere problematiske smertetilstander.

Alle større sykehus i Norge har slike egne smerteklinikker, da enten i form av en smerteseksjon/enhet ved anestesiavdelingen, eller som en egen tverrfaglig klinikk tilknyttet denne eller andre relevante kliniske avdelinger.

De fleste smerteklinikker gir tilbud både til inneliggende og polikliniske pasienter og vil kunne:

Tilby tverrfaglig utredning og diagnostikk av:

* Alle typer kroniske ikke-neoplastiske smertetilstander
* Vanskelige akutte smerter
* Vanskelig kreftrelatert smerte
* Foreslå, ev. initiere behandling. Rask overføring til primærhelsetjenesten/ lokalsykehus tilstrebes.
* Ev. diagnostiske og terapeutiske blokader
* Regional farmakologisk smerteterapi
* Afferent stimulering
* Gruppebehandling av pasienter, f.eks. smerteskole/mestringsgruppe, osv.

Eksterne lenker
---------------

* (en) Pain management – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store medisinske leksikon **·** Store Danske Encyklopædi **·** GND **·** LCCN **·** NDL **·** NKC **·** BBC Things
 |
**Snever:** Denne artikkelen er snevrere enn hva tittelen skulle tilsi. Den dekker kun ett eller få av de emner man kunne forvente skulle bli behandlet under dette oppslagsordet.
**Opprydning:** Denne artikkelen trenger en opprydning for å oppfylle Wikipedias kvalitetskrav. Du kan hjelpe Wikipedia ved å forbedre den. *(2020-12)*

Følgende militære kommandonivå omtales internasjonalt:

* Militærpolitisk nivå (Forsvarsdepartementet)
* Strategisk nivå (Forsvarssjefen eller generalstaben)
* Operasjonelt nivå (Forsvarets operative hovedkvarter (FOH) eller Arménivå)
* Taktisk nivå (Divisjon, Brigadenivå, for eksempel Brigaden i Nord-Norge)
* Stridsteknisk nivå (Regimentsnivå, Bataljonsnivå, for eksempel Telemark bataljon og lavere)

Strategi lages for å sette politiske beslutninger ut i livet, men utførelsen, 
det å oppnå resultater, skjer som regel på taktisk nivå og samordnes på det operasjonelle nivået.

For arménivå benytter man uttrykket operasjonell kunst, og på generalstabsnivå bruker en militær strategi. 
Sammensatt skal taktikken vinne slaget, mens strategien skal vinne krigen. «Taktikk» kan også brukes generelt for å vise framgangsmåter til å nå mål i hverdagen. I Norge er taktisk kommando underlagt det operasjonelle kommandonivået (FOH), for eksempel Brigadekommando, Norwegian Task Group (NorTG) eller Norwegian Air Operations Centre (NAOC).

Se også
-------

* Militær organisasjon

Kilder
------

 Arkivert 7. oktober 2017 hos Wayback Machine.

|  |  |
| --- | --- |
| Oppslagsverk/autoritetsdata | GND
 |
***The Ghost Patrol*** er en amerikansk stumfilm fra 1923 regissert av Nat Ross.

Handling
--------

Politimannen Donald Patrick Dorgan får i oppdrag å arbeide i et tøft nabolag, kjent som «Little Hell» hvor hans humanitære tilnærming til rettshåndhevelse etter hvert får innbyggernes kjærlighet og respekt. I mellomtiden har Terry Rafferty, en reformert kjeltring, forelsket seg i Effie Kugler - og han ønsker å gifte seg med henne. Men faren til Effie nekter å la dem gifte seg, noe som får Terry til å drikke alt for mye alkohol og han angriper en politiker. Terry blir deretter sendt i fengsel.

Donald Dorgans har en 30 år lang karriere som politibetjent slutter når en ny kommissær bestemmer seg for at Donald er for gammel til denne stillingen. Men Donald innser at nabolaget «Litte Hell» fremdeles trenger ham, så han begynner å bruke den gamle uniformen sin, og blir dermed "The Ghost Patrol". Etter å ha sonet straffen, blir Terry omsider løslatt fra fengselet, og Donald tar ham med til Effie for å gjenforene de to kjærestene. Når kommissæren får vite om alle de gode gjerningene som Donald har brakt til nabolaget, ansetter han Donald på nytt i politiet og promoterer ham.

Skuespillere
------------

* Ralph Graves som Terry Rafferty
* Bessie Love som Effie Kugler
* George Nichols som Donald "Don" Patrick Dorgan
* George B. Williams som Rudolph Kugler
* Max Davidson som Raspushkin
* Wade Boteler som Michael McManus
* Melbourne MacDowell som Manning

Referanser
----------

1. ↑  «AFI|Catalog». *catalog.afi.com*. Besøkt 9. mars 2024.
2. ↑  «Silent Era : Progressive Silent Film List». *www.silentera.com*. Besøkt 9. mars 2024.

Eksterne lenker
---------------

* (en) *The Ghost Patrol* på Internet Movie Database Rediger på Wikidata

* (en) *The Ghost Patrol* på AllMovie Rediger på Wikidata

* (en) *The Ghost Patrol* på Turner Classic Movies Rediger på Wikidata

* (en) *The Ghost Patrol* på American Film Institute Rediger på Wikidata

* (en) *The Ghost Patrol* på Silent Era Rediger på Wikidata
**Erik Dons** (født 2. april 1915 i Horten, død 29. januar 2002) var en norsk diplomat og jurist.

Han var sønn av flypionér Hans Fleischer Dons (1882–1940) og Hilda Marie Høyer (1895–1979). Etter examen artium på latinlinjen 1934 og cand.jur. 1939 ble han sekretær i Utenriksdepartementet i 1940, forfremmet til byråsjef i 1949.

I 1951 giftet han seg med Cecilie Margrethe Jensen (født 1925). Han var ambassaderåd (nestsjef) ved Norges delegasjon til FN 1952–1956, sendemann til Bangkok, Djakarta og Manila 1956–1959, ambassadør til Kina 1959–1964 og til Portugal 1964–1967. Fra 1967 var han spesialrådgiver i UD, blant annet med i delegasjonene som forhandlet om norsk medlemskap i den planlagte nordiske tollunionen NORDØK (skrinlagt 1970) og Det europeiske fellesskap (EF), samt var med på traktatkonferanser og møter i Europarådet og Konferansen for sikkerhet og samarbeid i Europa (KSSE). Fra 1976 til 1981 var han ambassadør ved Norges ambassade i Øst-Berlin i Øst-Tyskland (DDR). Etter dette var han blant annet formann i den norsk-sovjetiske grensekommisjon for revisjon av landegrensene med Sovjetunionen.

Dons var kommandør av St. Olavs Orden.

Utgivelser
----------

* Norsk Statsborerrett (1947)
* FN i arbeid (1949)

Referanser
----------

1. ↑  Dons, Erik i Hvem er Hvem 1973.
2. ↑  *Erik Dons 80 år* i NTB tekst den 10. mars 1994.
3. ↑  Leidulv Namtvedt, *Erik Dons, nekrolog* i Aftenposten den 4. februar 2002.
4. ↑  Tildelinger - Erik Dons - kongehuset.no

|  |  |
| --- | --- |
| Oppslagsverk/autoritetsdata | Prabook **·** Historisk befolkningsregister **·** Geni **·** VIAF **·** SUDOC
 |
**Shanghai Airlines** (kinesisk: 上海航空公司, pinyin: *Shànghǎi Hángkōng Gōngsī*) er et luftfartsselskap med hovedkvarter i Shanghai i Folkerepublikken Kina. Det er datterselskap under China Eastern Airlines.

Selskabet flyr både innenlandske og internasjonale ruter. Selskapet bruker som hjemmebaser de to shanghainesiske lufthavner Pudong internasjonale lufthavn og 
Hongqiao lufthavn.

Historie
--------

Selskapet ble stiftet i 1985 og hadde sine første flyvninger samme år. Det ble stiftet av Shanghais regionale regjering som det første uavhengig drevne lokale luftfartsselskap i Folkerepublikken Kina. Det hadde til at begynne med bare tillatelse til å fly innenriks, men selskapet vant tillatelsen til å fly internasjonalt i september 1997. Selskapet ble børsintrodusert på Shanghaibørsen i oktober 2002.

Selskapet begynte å fly innenriks fraktruter i mai 2004. Det er (2010) det femte største selskap i Kina målt etter luftflåtens størrelse.

Shanghai Airlines var fra desember 2007 til 2010 medlem av flyselskapsammenslutningen Star Alliance, og er deretter medlem av SkyTeam.

Flåte
-----

Selskapet hadde pr. mai 2010 en flåte bestående av:

Shanghai Airlines Flåte| Fly | Total | I bestilling | Passasjerer(First/Business/Economy) | Anmerkning |
| --- | --- | --- | --- | --- |
| Airbus A321-200 | 5 | 5 | 178 (0/12/166) | Alle overført til China Eastern Airlines |
| ACAC ARJ21 | 0 | 5 | Ikke fastsatt |  |
| Boeing 737-700 | 7 | 0 | 134 (8/0/126) |  |
| Boeing 737-800 | 30 | 1 | 164 (8/0/156) |  |
| Boeing 757-200 | 10 | 0 | 200 (12/26/162) |  |
| Boeing 767-300 | 4 | 0 | 260 (15/31/214) |  |
| Boeing 767-300ER | 3 | 0 | 260 (15/31/214) |  |
| Boeing 787 | 0 | 9 | Ikke fastsatt |  |
| Bombardier CRJ-200 | 5 | 0 | 50 (0/0/50) |  |

### Shanghai Airlines Cargo

Shanghai Airlines Cargos flåte består av:

Shanghai Airlines Cargo Flåte| Fly | Total | Anmerkning |
| --- | --- | --- |
| Boeing 757-200PCF | 2 |  |
| McDonnell Douglas MD-11F | 4 |  |
|

Eksterne lenker
---------------

* Offisielt nettsted Rediger på Wikidata

* (en) Shanghai Airlines – kategori av bilder, video eller lyd på Commons Rediger på Wikidata

| * v
* d
* r
Medlemmer av SkyTeam |
| --- |
| 
* Aeroflot
* Aerolíneas Argentinas
* Aeroméxico
* Air Europa
* Air France
* China Airlines
* China Eastern Airlines
* Czech Airlines
* Delta Air Lines
* Garuda Indonesia
* Kenya Airways
* KLM
* Korean Air
* MEA
* Saudia
* Tarom
* Vietnam Airlines
* Xiamen Air

 |
**Småkraftforeninga** er en norsk forening. Foreningens formål er å samle alle som eier eller leier mikro-, mini- eller småkraftverk eller har dette under planlegging eller bygging, til næringspolitisk samarbeid og virksomhet, å fremme rammevilkår, samt sikre rettigheter for foreningens medlemmer i forbindelse med småskala vannkraftverk. Småskala vannkraftverk omfatter mikrokraftverk, minikraftverk og småkraftverk. De respektive definisjoner av anleggsstørrelse er: <100 kW, 100–1000 kW og 1–10 MW. 

Foreningas kontor ligger i Oslo sentrum. I 2013 består Småkraftforeninga av rundt 250 småkraftverk som er i drift og rundt det samme under planlegging. I mars 2013 overtok Knut Olav Tveit  som daglig leder etter Henrik Glette som da hadde vært leder siden 2010. Tidligere daglige ledere har vært Bjørn Lauritzen, Erik Lagethon, Svein Peder Sund og Olav Skeie.

Også småskala vindkraftprodusenter kan bli medlemmer av Småkraftforeninga.

Referanser
----------

1. ↑   w2.brreg.no[Hentet fra Wikidata]
2. ↑  Småkraftforeninga
3. ↑  «Om foreninga på kraftverk.net». Arkivert fra originalen 14. januar 2011. Besøkt 10. februar 2011.
4. ↑  Knut Olav Tveit /Setesdalswiki
5. ↑  Artikkel på kraftverk.net[*død lenke*]  
Småkraftnytt 4-2006 s. 4 ISSN 1504-0682
6. ↑  Småkraftforeninga åpner for småskala vindkraft[*død lenke*]

Eksterne lenker
---------------

* Småkraftforeninga
* Småkraftkonsult

|  |  |
| --- | --- |
| Oppslagsverk/autoritetsdata | Brønnøysundregistrene
 |
Minnesmerke i El Mozote
**El Mozote-massakeren** var en hendelse midt i desember 1981 i og omkring landsbyen El Mozote i El Salvador.

Massakren ble utført av hæren i El Salvador, som drepte omkring 1000 sivile innbyggere. Årsaken var at hæren trodde at sivilbefolkningen støttet venstregeriljaen i den da pågående borgerkrigen i landet. Totalt ble fem landsbyer utslettet.

En utredning ble satt i gang i 1990, men ble avsluttet i 1993 da en amnestilov ble vedtatt. Loven ga amnesti til alle dem som hadde begått krigsforbrytelser under borgerkrigen. Men landets høyesterett slo seinere fast at loven sto i strid med landets forfatning. Saken ble derfor igjen åpnet i september 2016.

I 2020 erkjente en pensjonert salvadoransk general at de militære sto bak massakeren.

Kilder
------

* Edgardo Ayala (31. mai 2017). «35 år efter massaker: Nytt hopp om rättvisa». *Fria Tidningen, nr. 43, 2017*: 5.

Referanser
----------

1. ↑  Pär Wästberg (9. desember 1995). «Konstnärernas tid ersätter byråkraternas». *Dagens nyheter* **(svenska)**. Besøkt 17. juni 2017.
2. ↑  Ewa Thibaud (17. februar 1992). «Sanningen grävs upp». *Dagens nyheter* **(svenska)**. Besøkt 17. juni 2017.
3. ↑  «General erkänner massaker i El Salvador». *Aftonbladet* **(svensk)**. Besøkt 27. januar 2020.

Eksterne lenker
---------------

* Washington post 28.01.2007
**Magnhild Gravir** (født på Dalen i Telemark 1941), er en norsk forfatter og høyskolelektor. Hun var bosatt i Seljord fra 1954, og bor nå i Oslo. Forfatteren har fremdeles mye kontakt med Vest-Telemark.

Gravir er utdannet cand.philol. med norsk som hovedfag fra Universitetet i Oslo. Hun er ansatt ved Høgskolen i Oslo, avdeling for lærerutdanning, der hun blant annet underviser i barnelitteratur og kulturformidling. Forfatterskapet startet med barnetimen for de minste på NRK. Barnetimene blei omarbeidet til bøker, og er typiske høgtlesningsbøker der handlingen har et rolig flytende tempo.

Magnhild Gravir har også skrevet og redigert lærebøker for de pedagogiske høgskolene: «Bøker for barn. Analyse – vurdering – formidling» (1979, 4. reviderte utg. 1994), «Barnet og talemålet» (1983, 5. opplag 1997), «Jul Påske Pinse. Kulturformidling i barnehage og skole» (1998). Om vennskap - Nasse Nøff som verdiformidlar i barnehagefolk 2011-4

I 1978 fikk hun Nynorsk barnelitteraturpris for beste nynorske barnebok.

Bibliografi over barnebøkene
----------------------------

* 1976 – *Den eldande raude beveren*
* 1977 – *Den rare dagen*
* 1978 – *Ut å reise*
* 1979 – *Syttande mai*
* 1988 – *Ragnhild og Besta*
* 1990 – *Gryteklutane*

Eksterne lenker
---------------

* Om Magnhild Gravir, fra Telemarksportalen
* Nasjonalbibliotekets nettsider, hvor de fleste av bøkene hennes er tilgjengelig

|  |  |
| --- | --- |
| Oppslagsverk/autoritetsdata | Store norske leksikon **·** BIBSYS **·** VIAF **·** GND **·** LCCN **·** ISNI **·** SUDOC
 |
**Azerbaijan Airlines** er et nasjonalt flyselskap fra Aserbajdsjan. Hovedkontoret ligger i Baku og hovedbasen er Heydar Aliyev internasjonale lufthavn. Azerbaijan Airlines flyr innenriksruter og til destinasjoner i Asia, Europa, Midtøsten og USA.

Historie
--------

Selskapet blei oppretta 7. april 1992 etter at Aeroflot blei delt etter oppløsinga av Sovjetunionen.

Ruter
-----

I sommersesongen 2015 fløy Azerbaijan Airlines innenriks og utenriksruter til mål i Tyrkia, Spania, De forente arabiske emirater, Tyskland, Storbritannia, Italia, USA, Frankrike, Tsjekkia, Iran, Israel, Kina, Kirgisistan, Russland, Ukraina, Belarus og Georgia.

Flyflåte
--------

Flyflåten består (juli 2015) av Airbus A319, Airbus A320, Airbus A340-500, Boeing 757-200, Boeing 767-300, Boeing 787-8 «Dreamliner», Embraer ERJ 170-100LR og Embraer ERJ 190-100.

Referanser
----------

1. ↑  Endres, Günter og Graham Edwards: *Jane's Airline Recognition Guide*, New York: HarperCollins, 2006, s. 116.
2. ↑  Flight Timetables Arkivert 15. april 2015 hos Wayback Machine. Azerbaijan Airlines. Henta 30. juli 2015.
3. ↑  Our Fleet Arkivert 1. mai 2015 hos Wayback Machine. Azerbaijan Airlines. Henta 30. juli 2015.

Eksterne lenker
---------------

* Offisielt nettsted Rediger på Wikidata

* (en) Azerbaijan Airlines – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN
 |
Denne artikkelen mangler kildehenvisninger, og opplysningene i den kan dermed være vanskelige å verifisere. Kildeløst materiale kan bli fjernet. Helt uten kilder. *(10. okt. 2015)*
Baking i steinovn
**Baking** innebærer steking av matvarer i tørr varme, vanligvis i en stekeovn, men varm aske eller varme stener kan også brukes. Baking er den metoden som først og fremst velges til fremstilling av brød, kaker, bakverk som stenger og kringler, paier, terter og kjeks. 

En håndverker som har baking som profesjon kalles baker og arbeidsstedet for bakeri. En som er spesialisert på finere bakverk som pyntede kaker og konfekt kalles konditor og utsalgs- og spisesteder som er spesialisert på denne typen bakverk heter konditori.

Baking brukes også til tilberedning av poteter, epler og bønner, samt enkelte gryte- og pastaretter, som f.eks lasagne.

En mann kjevler ut en deig

Se også
-------

* Koking
* Steking
* Grilling
* Røyking
* Posjering
* Woking

Eksterne lenker
---------------

* (en) Baking – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** NKC **·** BBC Things
 |
**Tenalje** (fr. tenaille (knipetang)) Betegner opprinnelig en innspringende vinkel i et forsvarsverk, en «knipetang». Senere benyttet som betegnelse på et forsvarsverk der vollen vekselvis springer ut og inn og danner et stjerneformet festningsverk. Mens tenaljene kjennetegnes av sine rette faser, utvikles dette videre i bastionsystemet der det innføres knekker i vollen slik at vollens enkelte faser kan bestrykes fra andre posisjoner langs vollen. Ofte finner en en tenalje i front foran en kurtine. 

Et eksempel på en nær tenaljeformet festninger er Vardøhus festning. Enkelte av festningens tenaljer bør imidlertid omtales som bastioner. Et annet eksempel er deler av muren mot syd på Kongsten fort i Fredrikstad. Denne løsningen kan være valgt på grunn av lite plass til et mer omfattende system.

Referanser
----------

1. ↑  Verneplan 2006, s. 107 harvnb error: no target: CITEREFVerneplan2006 (help)

Litteratur
----------

* Neubert, Poul J. og Egede-Nissen, Hans (2006). *Verneplan Fredriksten Festning* **(Norsk (bokmål))**. Oslo: Forsvarsbygg, Nasjonale Festningsverk. ISBN 82-7972-030-08 Sjekk `|isbn=`-verdien: length (hjelp). CS1-vedlikehold: Flere navn: forfatterliste (link)

Eksterne lenker
---------------

* Nasjonale Festningsverk

Portal: Arkitektur
**Den latinske myntunionen** (**LMU**) var en valutaunion som hadde som formål å samle flere europeiske lands valuta til en felles valuta. Myntunionen ble etablert i 1865 og opphørte i 1927.

Den latinske myntunionen ble etablert 23. desember 1865 etter at Frankrike, Belgia, Italia og Sveits undertegnet en konvensjon hvor de forpliktet seg til å endre sin nasjonale valuta til en standard på 4,5 gram sølv eller 0,290322 gram gull (i forholdet 15,5:1). I tillegg skulle valutaene fritt kunne veksles mellom hverandre til samme kurs. Myntunionen trådte i kraft 1. august 1866. I 1868 sluttet Spania og Hellas seg til myntunionen og Romania, Østerrike-Ungarn, Bulgaria, Venezuela, Serbia, Montenegro, San Marino og Kirkestaten kom til i 1889. I 1904 sluttet Dansk Vestindia seg til myntstandarden, men ble ikke medlem av Den latinske myntunionen.

Referanser
----------

1. ↑  Pollard, 2005, p. 39.

Litteratur
----------

* Einaudi, Luca (2001). *European Monetary Unification and the International Gold Standard (1865-1873)* (PDF). Oxford University Press. ISBN 0-19-924366-2. Arkivert fra originalen (PDF) 8. august 2007. Besøkt 13. august 2007.  Arkivert 8. august 2007 hos Wayback Machine.
* Pollard, John F. 2005. *Money and the Rise of the Modern Papacy: Financing the Vatican, 1850–1950*. Cambridge University Press.

Eksterne lenker
---------------

* (en) Grand-dad of today's Euro: The Latin Monetary Union (1865-1927)
* (en) Coins of the Latin Monetary Union: 1865 - 1926

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** ISNI **·** SUDOC **·** HDS
 |
Venstrefot sett fra undersiden, høyre for sett fra oversiden. 
Beina i mennesketarsus. A - Calcaneus. B - Talus. C - Cuboid. D - Navicular. E, F, G - Cuneiform bein

Hos firbeinte virveldyr er **tars** eller **tarse** (fra latin **tarsus**) en klynge av knoklene i føttene, mellom den nedre enden av tibia og fibula i leggen og mellomfoten. I foten er tarsen forbunde med knoklene i mellomfoten, som igjen har ledd mot tåknoklene. Leddet mellom tibia og fibula ovenfor og tarsen nedanfor kalles ankelleddet.

Hos fugler er tilsvarande bein i tarsen sterkt omdannet og sammenvokste av tre lange mellomfotknokler. Tarsen er den lange og mest synlege delen av foten som er synlig, siden låret og øvre del av leggen er skjult under fjærne. Det som ser ut som et omvendt kneledd hos fugler er egentlig hælen.

I menneskefoten er det største beinet i tarsen kalt *calcaneus*, og er det vektbærande beinet i hælen.

Referanserr
-----------

1. ↑  Romer, A.S. & Parsons, T.S. (1977). *The vertebrate body* (5th utg.). Philadelphia: Saunders. s. 205-208. ISBN 0721676685. CS1-vedlikehold: Flere navn: forfatterliste (link)
2. ↑  Morse, E.S. (1872-02). «On the Carpal and Tarsal Bones of Birds \*». *Nature*. 5 (119): 293–293. doi:10.1038/005293b0. Besøkt 20. mars 2024.  Sjekk datoverdier i `|dato=` (hjelp)CS1-vedlikehold: Dato og år (link)
Denne artikkelen mangler kildehenvisninger, og opplysningene i den kan dermed være vanskelige å verifisere. Kildeløst materiale kan bli fjernet. Helt uten kilder. *(10. okt. 2015)*

 Løpertrekk. Løperen flytter bare på skrå. Siden den ikke kan hoppe over brikker kan den ikke gå til a7 eller a1. Siden springeren på b6 tilhører motstanderen kan imidlertid løperen gå dit og slå den.

En **løper** er en brikke i sjakk. Hver spiller starter sjakkpartiet med to løpere. I startoppstillingen står de hvite løperne på feltene c1 og f1, og de sorte på c8 og f8.

Løperne omtales gjerne med navn som henspiller på hvilke felt de kan gå på, "hvitfeltsløperen" og "sortfeltsløperen". Til sammen omtales disse som et "løperpar".

Det er ingen begrensninger for hvor mange felt en løper kan flyttes i et trekk, men den kan ikke hoppe over andre brikker.

Siden løperens bevegelsesfrihet er begrenset til 32 av brettes 64 felt, regnes den som svakere enn tårnet, som har tilgang til samtlige felt. På et tomt brett behersker et tårn alltid fjorten felt, mens en løper bare behersker sju til tretten, avhengig av hvor nær sentrum den står. Man regner at et tårn er verdt omtrent to bønder mer enn en løper. Løperne har omtrent samme styrke som springere. 

| Brikker | Symbol | Verdi |
| --- | --- | --- |
| Bonde |  | 1 |
| Springer |  | 3 |
| Løper |  | 3 |
| Tårn |  | 5 |
| Dronning |  | 9 |
| Konge |  | 3.5 |

Eksterne lenker
---------------

* (en) Chess bishops – kategori av bilder, video eller lyd på Commons Rediger på Wikidata
* FIDEs regler for sjakk Arkivert 3. august 2017 hos Wayback Machine.

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Brockhaus Enzyklopädie **·** GND **·** LCCN
 |
**Maldivenes sentralbank** (**Maldives Monetary Authority – MMA**) er sentralbanken på Maldivene.

MMA ble etablert 1. juli 1981, og har ifølge sentralbankloven (*MMA act*) lov til å utstede valuta. De skal også regulere tilgangen av maldivske rufiyaa, regulere og overvåke finansnæringen, formulere og implementere pengepolitikken, samt være rådgiver overfor Maldivenes regjering. 

Sentralbankens hovedmål i pengepolitikken er prisstabilitet, dvs. stabil og lav inflasjon. Valutaen (rufiyaa) er låst til amerikansk dollar.

Sentralbankens selvstendighet fra regjeringen ble sikret ved et tillegg i sentralbankloven i 2007, der blant annet rollen som sentralbanksjef ble skilt fra rollen som finansminister. Som en følge av dette tillegget var sentralbanken uten sentralbanksjef fra 7. april 2007, da Qasim Ibrahim måtte trekke seg fra stillingen og konsentrere seg om jobben som finansminister, fram til 8. august samme år, da Abdulla Jihad ble utnevnt til ny sentralbanksjef. 

Banknæringen er en ung næring på Maldivene – den første banken ble etablert i 1974.

Sentralbanksjef
---------------

Pr oktober 2009 er Fazeel Najeeb sentralbanksjef. Han ble utnevnt 14. oktober 2008. Visesentralbanksjef er Aishath Zahira.

Referanser
----------

1. ↑  «Maldivenes informasjondepartement - *Maldives News Bulletin, 27-10-2008*». Arkivert fra originalen 10. februar 2018. Besøkt 4. oktober 2009.
2. ↑  MMA - *Board of Directors* Arkivert 23. april 2009 hos Wayback Machine.

Eksterne lenker
---------------

* Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI
 |
Seljordsormen påstås å være en sjøorm som lever i Seljordsvannet i Telemark. En tegning av sjøormen pryder Seljords kommunevåpen fra 1989.
Seljordsvannet i Telemark er kjent for historiene om Seljordsormen.
**Seljordsormen** er ifølge folketroen en sjø- eller linnorm, det vil si et stort, slangeliknende sjødyr, som holder til i det 13 km lange Seljordsvannet (Seljordsvatn) i Seljord kommune i Telemark. 

Dyret har vært omtalt i lang tid og det foreligger en mengde vitnebeskrivelser om møter med Seljordsormen, særlig fra varme, stille sommerdager. Den eldste skriftlige beretningen om skapningen er fra 1750, da den skal ha velvet en robåt med et flyttelass som tilhørte en mann fra Bø, men også i vår tid påstår enkelte at de har observert ormen i eller ved innsjøen i Skiensvassdraget. Forskjellige ekspedisjoner har gjentatte ganger forgjeves besøkt Seljordsvannet i forsøk på å bevise at Seljordsormen eksisterer.

Seljordsormen, som i nyere tid har fått kjælenavnet «Selma», brukes i dag aktiv i markedesføringa av kommunen overfor turister og besøkende. Ormen har siden 1989 også prydet Seljords kommunevåpen. Det er utformet av Trygve Magnus Barstad.

Enkelte mener at Seljordsormen er av samme art som den skotske Nessie, sjøormen i Loch Ness. Også den enorme kraken kan tolkes som en vannlevende linnorm av denne typen. Andre har tolket Seljordsormen som en sjøhest.

Film og TV
----------

I 2009 sendte NRK TV en dramaserie for barn med tittelen *Ormen i Seljordsvannet*. Serien var på fem episoder, og var tilrettelagt for døve og hørselshemmede; hovedpersonen er en døv gutt som har tegnspråk som morsmål. Serien handler om at hovedpersonen Henrik og hans kamerat Amar vil bevise at Seljordsormen faktisk finnes. Manuset var skrevet av Terje Solli, og regien var ved Lars Jørgen Mørland. Serien var produsert av Døves Media.

Referanser
----------

1. ↑  «Om Seljord». *Seljord kommune*. Besøkt 16. januar 2017.
2. 1 2 3  «Tid for tegn: Ormen i Seljordsvannet». 8. februar 2013. Besøkt 28. august 2023. «Norsk serie. (1:5) Henriks far lette etter ormen i Seljordsvannet. Mange mente derfor at han hadde en skrue løs. Nå er han død og Henrik og kameraten Amar bestemmer seg for å bevise at faren hadde rett.»

Eksterne lenker
---------------

* Seljord kommune om sjøromen
* Sjøormer i Norge, deriblant Seljordsormen
* De eldste beskrivelser av sjøormen i Norge
* Sjøormen i Seljord er farlig (NRK-notis)

|  |  |
| --- | --- |
| Oppslagsverk/autoritetsdata | Lokalhistoriewiki
 |
**Fyn** er Danmarks tredje største øy. 

Den er omgitt av det Fynske Øhav, Lillebælt, Kattegat, Storebælt og Lundeborgbæltet. Fyns større byer er: Odense, Bogense, Middelfart, Assens, Faaborg, Svendborg, Nyborg og Kerteminde. Ved Fyn ligger Langeland, Thurø, Tåsinge, Æbelø (når det er høyvann er det en egen øy men når det er lavvann er det en del av Fyn), Ærø og omkring 90 andre øyer.

Det høyeste punktet på Fyn er Frøbjerg Bavnehøj, vest for Tommerup. Toppen når 131 meter over havet.

Fynske dialekter
----------------

Fynsk, også kjent som de fynske dialektene, er betegnelsen på de ulike variantene av dansk som snakkes på Fyn og de tilstøtende øyene. På Fyn skjelner man vanligvis mellom minst fire hoveddialekter: Øst-, nord-, sør- og vestfynsk, samt underdialekter som tåsingsk, ærøsk og langelandsk. Vestfynsk kan videre deles inn i nordvest- og sørvestfynsk. Lokalt kan det være betydelige variasjoner, selv innenfor korte avstander, for eksempel mellom nabobyer. De fynske dialektene utgjør sammen med dialektene på Sjælland og Lolland-Falster det som kalles ømål.

Et karakteristisk trekk ved den fynske kulturen er bruken av en spesiell frasering, «mojn mojn», som ofte brukes som en hilsen når man sier farvel til hverandre.

På Fyn og de omkringliggende øyene har dialektene fortsatt tre grammatikalske kjønn: Hunkjønn, hannkjønn og intetkjønn. Dette gjelder også for lollandsk og falstersk, sannsynligvis på grunn av at fynsk historisk sett har hatt innflytelse på disse dialektene. Odense fungerte som bispesete og administrativt sentrum for Lolland-Falster fra middelalderen til 1803. Sammenlignet med rigsdansk inneholder fynsk kun to grammatikalske kjønn: felleskjønn og intetkjønn.

Hankjønnsartikkelen i ubestemt form er «ei», og endelsen i bestemt form er "-ei(i)": Ei mar, mar'i, ei post, posti, ei vogn, vogni, ei ovn, ovni, ei kat, katti, ei mån\*, måni (mann, post, vogn, ovn, katt, måne) osv. Avhengig av trykkgrensen kan visse ord ha trykk eller ikke.

Se også
-------

* Fyns amt

Referanser
----------

1. ↑  «Googlemaps». Arkivert fra originalen 17. januar 2021. Besøkt 2. januar 2017.
2. ↑  *Den store danske:* Hilseformer
3. ↑  Ordnet.dk: Mojn

Eksterne lenker
---------------

* (en) Funen – kategori av bilder, video eller lyd på Commons Rediger på Wikidata

* (en) Fyn – galleri av bilder, video eller lyd på Commons Rediger på Wikidata

Portal: Danmark

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** VIAF **·** GND **·** BNF **·** BNF (data) **·** GeoNames **·** MusicBrainz
 |
**Otto av Danmark** (Otto Christoffersen, død etter 1346) var en dansk prins, som også var hertug av Estland og Lolland.

Han var sønn av Christoffer II og Eufemia av Pommern. Etter faren og sin eldre bror Eriks død forsøkte han i 1334 med våpenmakt å fordrive de holstenske panteherrer fra Danmark. På Taphede ved Viborg ble han dog beseiret av den tyske prinsen grev Gert av Holsten, hvoretter han ble holdt fanget på Segebergs slott frem til 1341.

Den yngre broren Valdemar var i mellomtiden blitt konge i 1340, og Otto fraskrev seg derfor alle krav på den danske kronen. I 1346 solgte kong Valdemar Estland til Den tyske orden, og da Estland ble regnet som særarv i det danske kongehuset, ble det arrangert at Otto som hertug av Estland trådte inn i ordenen medbringende Estland som sjelegave. Ottos senere skjebne er ukjent.

Referanser
----------

1. ↑  *Valdemar Atterdag*, danmarkshistorien.dk. Besøkt 21. september 2015
2. 1 2  *Otto*, Nordisk familjebok, Uggleupplagan. Besøkt 21. september 2015

Portal: Danmark

|  |  |
| --- | --- |
| Oppslagsverk/autoritetsdata | Dansk biografisk leksikon
 |
**Tunø**, dansk øy ytterst i Århus Bugt i Odder kommune. Øyen ligger 8 km utenfør Øst-Jylland i Region Midtjylland, og er bare 4 km lang. Den har et areal på 3,52 km², og 115 innbyggere. Tunø skole har i 2007 kun 2 elever og 1 lærer.

Tunø er bilfri og har bare ett tettsted – Tunø. Øyen er et skattet utfartssted for dansker. Det er gode badestrender langs kysten i nordøst. Byens kirke er enestående ved at den har fyrlykt i toppen og kro i kjelleren.

I havnen Tunø i øst er landskapet flatt med blanding av skog og jordbruksmark. Herfra hever øyen seg og har høye klipper av kalkstein mot sjøen helt i vest. Her er det installert to store vindmøller for lokal kraftproduksjon.

Øyen er mest kjent for Tunø-Festivalen, en jazz- og folkemusikkfestival som hadde 20-årsjubileum i 2006. Her ligger også Socialistisk Folkepartis kurssted hvor det nordiske *Tunøseminaret* arrangeres hver sommer.

Eksterne lenker
---------------

* (en) Tunø – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** GeoNames
 |

Portal: Danmark
Under the Bridge (originaltittel: *Da qiao xia mian*) er en kinesisk romantisk dramafilm fra 1983 regissert av Bai Shen. Filmen er en enkel skildring av en romanse mellom en ung mann og en ung kvinne. Hovedrollen spilles av Gong Xue. Filmens innhold var var av større betydning for publikum da den først kom ut. Dette fordi handlingen er lagt til tiden rett etter Kulturrevolusjonen, som var en trøblete periode i Kinas historie der også personlig relasjoner mellom mennesker var underlagt visse restriksjoner av styresmaktene. Dette kastet fremdeles skygger over nasjonen i noen år.

Den ble tildelt prisen for fremragende film ved Huabiao Awards (delt med flere filmer).

Referanser
----------

1. ↑  dianyingblog (20. mai 2020). «Under the Bridge [大桥下面] (1984)». *dianyingblog 电影* **(engelsk)**. Besøkt 10. mars 2024.
2. ↑  «Under the Bridge (1984)». *letterboxd.com* **(engelsk)**. Besøkt 10. mars 2024.
3. ↑  «Huabiao Film Awards (1983)». *IMDb*. Besøkt 5. mars 2024.

Eksterne lenker
---------------

* *Artikkelen mangler oppslag i Wikidata*
**Peter Jul Melleby** (født 11. januar 1917 i Halden, død 12. mai 2019 i Vadsø) var en norsk krigsveteran og polarfarer som deltok i krigen på Svalbard og som deltaker på den norsk-britisk-svenske Maudheim-ekspedisjonen til Antarktis 1949-1952.

Liv og virke
------------

### Bakgrunn

Melleby ble født i Halden og avsluttet skolegangen der i 1938. 

### Annen verdenskrig

Han var gruvearbeider i Longyearbyen fra 1939 til han ble evakuert til Skottland i 1941 hvor han sluttet seg til den norske brigaden der. Han ble deretter sendt som skiinstruktør til Island før han kom til Svalbard som soldat med Operasjon Fritham i mai 1942. Ekspedisjonen ble angrepet av tyske bombefly utenfor Barentsburg og 18 mann ble drept og flere ble såret. Melleby overlevde og deltok senere i en rekke trefninger med tyskerne. I 1943 ble utdannet som radiotelegrafist før han på nytt vendte tilbake til Svalbard og ble stasjonert ved den metereologiske stasjonen i Hiorthhamn 1944-1945.

### Etterkrigstiden

Høsten 1946 dro han som fangstmann til Nordøst Grønland. I 1949-1952 deltok han på den norsk-britisk-svenske Maud-ekspedisjonen til Antarktis som hundefører, radiotelegrafist, mekaniker og altmuligmann. I 1955 ble han ansatt i Geofysisk malmleting som senere ble en del av Norges geologiske undersøkelser (NGU) hvor han drev omfattende feltundersøkelser over hele landet inntil han gikk av med pensjon i 1984.

I de siste 19 år av sitt liv bodde Melleby i Vadsø.

Fjelltoppen Mellebynuten og isbreen Peterbreen i Dronning Maud Land i Antarktis er oppkalt etter Peter Jul Melleby.

Referanser
----------

1. 1 2 3   vadso-begravelse.vareminnesider.no[Hentet fra Wikidata]
2. ↑  Minneord av Arnoldus Schytte Blix i Aftenposten 7. juni 2019
3. ↑  Peter Melleby lå på fjordisen på Svalbard mens tyske bombefly angrep dem - iFinnmark 8. mai 2015. Besøkt 7. juni 2019
4. ↑  Krigsveteran og NGU-er 100 år Arkivert 7. juni 2019 hos Wayback Machine. - ngu.no 12. januar 2017. Besøkt 7. juni 2019
**Mads Bones** (født 25. mars 1981) er en norsk skuespiller, regissør, dramatiker, sangtekstforfatter og teatersjef. 

Per dags dato er han teatersjef ved Nye Hjorten Teater i Trondheim. 

Han er utdannet ved Det statlige russiske akademi for teaterkunst (2003–2007).

Fra 2007 til 2021 var Bones tilknyttet Trøndelag Teater.

Som regissør og dramatiker står han bak en rekke publikumssuksesser som *Nøtteknekkeren (Trøndelag Teater),* *Juleevangeliet – The Smash Hit Musical (Trøndelag Teater), Robin Hood – Rai Rai i Sherwoodskogen (Trøndelag Teater), Tordenskjold – alle tiders trønder (Trøndelag Teater), En Julenattsdrøm (Nationaltheatret) og* *Alice i Vidunderland (Nationaltheatret).* Høsten 2023 står *Detektimen – en kriminalmusikal (Riksteatret, Nationaltheatret, Nye Hjorten Teater)* for tur.

  

Sammen med komponist Kyrre Havdal står han bak låten *Trønder* som var et bestillingsverk for å markere sammenslåingen av de to trønderfylkene.

  

Bones er også en av opphavsmennene bak spelparodien *Slaget på Testiklestad* som gjennom seks somre har gått for fulle hus på Sverresborg Folkemuseum.

Rolleliste
----------

### Ved Trøndelag Teater

* 2010 – Mercutio i *Romeo&Julie,* regi Marit Moum Aune
* 2010 – Moritz i *Spring Awakening,* regi Kjersti Haugen
* 2011 – Mackie Kniven i *Tolvskillingsoperaen,* regi Gabor Zsambeki
* 2012 – Claude i *Hair,* regi Carl Jørgen Kiønig
* 2012 – Prinsen i *Prinsessedrama,* regi Hilde Brinchmann
* 2013 – Bør Børson jr i *Bør Børson jr.* regi Erlend Samnøen
* 2014 – Adrian Posepilt i *Adrian Posepilt,* regi Kjersti Haugen
* 2020 – Judas i *Jesus Christ Superstar,* regi Ronny Danielson

Priser
------

Bones ble tildelt Teatrets Venners kunstneriske pris i 2009 og ble kåret til «Årets teaterskuespiller» under UTawards i både 2011 og 2013. I 2017 ble han av Adresseavisens lesere kåret til «Årets kulturpersonlighet» i Trondheim.

Referanser
----------

1. Mads Bones i Scenewebarkivet

1. ↑   www.trondelag-teater.no, besøkt 25. mai 2017[Hentet fra Wikidata]
2. ↑  «Mads Bones». *Trøndelag Teater*. Besøkt 25. mai 2017.
3. ↑  Pedersen, Henrik Vinje (15. juni 2018). ««Trønder»-låta tar Norge med storm». *Dagbladet.no* **(norsk)**. Besøkt 31. mars 2020.
4. ↑  Hoel, Ole Jacob (31. januar 2018). «Visst er de morsomme. Men de er også viktige!». *Adresseavisen*: 24–25.

|  |  |
| --- | --- |
| Oppslagsverk/autoritetsdata | BIBSYS **·** VIAF
 |
**Orø** er en øy innerst i Isefjorden på Nordvestsjælland i Danmark. Øya er på 15 km² og er en av 27 småøyer som har gått sammen i Sammenslutningen af danske småøer.

I *Valdemars Jordebog* fra perioden 1190-1300 staves navnet **Wartherø** og i 1320 **Worthærøø**. Orø deler Isefjorden i to *bredninger*, kalt Yderbredningen og Inderbredningen, som er innbyrdes forbundet av to smale sund, Vesterløbet og Østerløbet. Ved det førstnevnte ligger Børrehoved og ved det sistnevnte Børreklak.

På Orø ligger de fire tettstedene Bybjerg, Brønde, Gamløse og Næsby. Totalt er det 890 innbyggere på øya (2008). Orø var inntil kommunalreformen i 1970 en selvstendig sognekommune i Holbæk Amt, men er i dag en del av Holbæk Kommune. Orø har lokalbutikk, postbutikk, kro, lege og skole til og med sjette klassetrin. Orø kan nås med ferge fra Holbæk til Brønde (30 min) eller med kabelferge fra Hammer Bakke i Hornsherred over Østerløbet (6 minutter).

To nasjonale severdigheter finnes på øya, Orø Kirke og Orø Museum/Orø Minder, som har samlinger av effekter fra øyas bondeliv.

Referanser
----------

1. ↑  Sammenslutningen af danske småøer
2. ↑
3. ↑  Orø - på Sammenslutningen af danske småøer
4. ↑  «Arkivert kopi». Arkivert fra originalen 17. februar 2020. Besøkt 21. februar 2020.
5. ↑  *Danmarks nationale severdigheder – et leksikon, Øerne*, Danmarks Naturfredningsforening, side 116, ISBN 87-14-20177-1

Eksterne lenker
---------------

* (en) Orø – kategori av bilder, video eller lyd på Commons Rediger på Wikidata
* (da) Orøs offisielle hjemmeside

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** GeoNames
 |

Portal: Danmark
**Lolland** er Danmarks fjerde største øy med et areal på cirka 1 243 km². Lolland er omgitt av Langelandsbælt, Femern Bælt, Østersjøen, Guldborg Sund og Smålandsfarvandet.

De største byer på Lolland er Nakskov, Sakskøbing, Maribo og Rødby. Flere stedsnavn har slavisk opphav på grunn av vendiske bosetninger: Kramnitse, Kuditse, Tillitse og Corselitse. I 2017 behandlet man lokalbefolkningens ønske om å ta tilbake den gamle stavemåten med *z* (*Kramnitze*, som i Itzehoe) etter at stedsnavnutvalget i København på midten av 1980-tallet hadde endret stavemåten til *s* uten å informere om dette. Det ble vedtatt at stavemåten med *z* igjen er korrekt.

Lolland er kjent som «pandekageøen» fordi den er så flat. Tidligere var malaria så utbredt der at sykdommen i Danmark ble kalt «den lollandske feber». Først mot slutten av 1800-tallet ble Lolland kvitt malaria.

Blant øyas turistattraksjoner finnes Middelaldercentret, Knuthenborg Safaripark, Lalandia og Fuglsang Kunstmuseum.

Lolland kan også være et etternavn.

Referanser
----------

1. ↑  Om Lollands vendiske bynavn
2. ↑  Kramnitze eller Kramnitse?
3. ↑  Den «lollandske feber»

Eksterne lenker
---------------

* (en) Lolland – kategori av bilder, video eller lyd på Commons Rediger på Wikidata

Portal: Danmark

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** VIAF **·** GND **·** LCCN **·** NDL **·** GeoNames
 |
**Joseph John Gerry**, O.S.B. (opprinnelig *John Gregory Gerry*; født 12. september 1928 i Millinocket i Maine i USA; død 2. juli 2023 i Manchester i New Hampshire[1]) var en amerikansk ordensgeistlig og katolsk biskop av Portland i Maine.

Liv og virke
------------

### Benediktinerprest

John Gregory Gerry gikk inn i benediktinerklosteren *Saint Anselm Abbey* i New Hampshire i en alder av 18 år, der han fikk det religiøse navn *Joseph John* og avla løftene den 2. juli 1948. Den 26. juli 1954 ble han ordinert til prest av biskop Matthew Francis Brady av Manchester. 

Etterpå var far Joseph John fakultetsmedlem ved *Saint Anselm College* i Manchester (New Hampshire) fra 1959 og ble utnevnt til prior for klosteret. Han fungerte også som akademisk dekan for *Saint Anselm* og ble deretter valgt til kansler der i 1972. Munkene i klosteret hans valgte ham til tredje abbed i *Saint Anselm Abbey* i Manchester i 1972. Joseph John Gerry hadde embetene som abbed og kansler ved universitetet frem til han ble utnevnt til hjelpebiskop av Manchester i 1986.

### Hjelpebiskop i Manchester i New Hampshire

Pave Johannes Paul II utnevnte Gerry til titulærbiskop av *Praecausa* og hjelpebiskop i Manchester den 4. februar 1986. Biskopen av Manchester, Odore Joseph Gendron, ordinerte ham til biskop den 21. april samme år; medkonsekratorer var Ernest John Primeau, biskop emeritus av Manchester, og Robert Edward Mulvee, biskop av Wilmington.

### Biskop av Portland

27. desember 1988 ble han utnevnt til 10. biskop av Portland i Maine, og innsatt 21. februar året etter. Han etterfulgte tidligere Portland-biskop Edward O'Leary. 

Den 10. februar 2004 innvilget pave Johannes Paul II hans aldersbetingede avskjedssøknad. Biskop Gerry vendte tilbake til sitt professkloster, *Saint Anselm Abbey*, som pensjonist.